section_heading: O Muzeju tambure
paragraph_text: Njegov postav su 2012. godine osmislili hrvatski glazbeni pedagog i tamburaški znalac maestro Mihael Ferić, te majstor glazbala i glazbenik iz sastava „Berde Band“ Mladen Jurković, uz svesrdnu pomoć u logistici i organizaciji predsjednika Udruge Krešimira Dokuzovića, tajnika Udruge Mladena Rakića te ostalih članova Udruge. Sav rad i trud u opremanju Muzeja obavili su članovi Brodske udruge tamburaša potpuno volonterski. Već prigodom otvaranja Muzej je privukao veliku pozornost kulturne javnosti. Samo otvorenje popratile su sve veće hrvatske televizijske kuće, te puno radio stanica i internetskih portala u zemlji i inozemstvu. Kroz Muzej svakodnevno prolazi veliki broj posjetitelja te valja istaknuti broj od preko 5.000 posjetitelja u nešto više od godine dana rada.